যুদ্ধের আবহে তাজমহলকে ঘিরে হাই অ্যালার্ট

ওয়েবডেস্ক: পাকিস্তানকে অপারেশন সিঁদুরে (Operation Sindoor) কড়া জবাব দেওয়া হয়েছে। তার পরবর্তীতে উত্তেজনা বাড়ছে। বিশ্বের সপ্তম আশ্চর্যের অন্যতম তাজমহলকে (Taj Mahal) ঘিরে হাই অ্যালার্ট (High Alert) জারি করা হয়েছে। হলুদ জোনে হাই অ্যালার্ট জারি করা হয়েছে। তাজমহলকে ঘিরে ১০ হাজার ৪০০ কিমি এলাকা জুড়ে নিরাপত্তা (Security) বেষ্টনী মজবুত করা হয়েছে। আগ্রা থানার (Agra PS) তাজ নিরাপত্তা ইউনিট তাজমহলকে ঘিরে নিরাপত্তার চাদর আরও মজবুত করেছে।

ইউনেস্কোর হেরিটজ সাইট তাজমহল উত্তরপ্রদেশের আগ্রায় অবস্থিত। প্রতিদিন হাজার হাজার পর্যটক সেখানে যান। ওই এলাকায় নিরাপত্তা বাড়ানো হয়েছে। সংলগ্ন হোটেলগুলিতে নজরদারি কড়া করা হয়েছে। তাজমহলের নিরাপত্তার দায়িত্বে থাকা এসিপি আরিফ আমহেমদ বলেন, তাজমহলের হলুদ জোনে হাই অ্যালার্ট জারি করা হয়েছে। নয়টি চেক পয়েন্ট রয়েছে সেখানে। ছয়টি ওয়াচ টাওয়ার রয়েছে। আটটি বুলেট প্রুফ ফ্রন্ট আছে। দুটি ক্যুইক রেসপন্স টিম সেখানে পেট্রলিং করছে। স্থানীয় ইন্টেলিজেন্স ইউনিটকে প্রতি মুহূর্তে পর্যটকদের বিষয়ে তথ্য দেওয়া হচ্ছে। প্রতিটি চেক পয়েন্টে অতিরিক্ত নিরাপত্তা রক্ষী মোতায়েন করা হয়েছে।